  Туспуктэм: vk.com (Иван Богданов) Наталия Сильвестрова Кез ёросысь Степанёнка гуртын выль лулчеберет юрт пукто. Ужъёсты «Комплексное развитие сельских территорий» программая быдэсто. Со сярысь ёрослэн тӧроез Иван Богданов «ВКонтакте» мерлыко вотэсысь бамаз ивортӥз. Лэсьтӥськонлы 160,5 миллион манет висъямын Туннэ нуналлы юртлэн каркасэз быдэсак дась: интъетэз лэсьтӥзы, кирпичлэсь борддоръёс ӝутӥзы, бетон выжъёс кисьтӥзы. Али липетэз лэсьтыны кутскизы. Лулчеберет юртлэн быдӟалаез 736 кадрам метр луоз. Пушказ сценаен 100 интылы чаклам учкон зал, лыдӟиськонни, кружокъёслы но секциослы висъетъёс, спортэн вырыны тренажёръёсын зал луоз, озьы ик муниципал кылдытэтлэн администрациез интыяськоз. Тодэ вайытом, программаяя Кез ёросысь Удмурт Зязьгуртысь лулчеберет юртэз тупатъязы. Тегъёс: лэсьтӥськон Лулчеберет Кез Удмуртия  